# data[].attributes.body
A kötelező programok mellett volt lehetőségünk betekinteni a ma már szinte teljesen román lakosságú város életébe is.

# data[].attributes.body
Bánffyhunyad

Ugyan csak áthaladtunk a településen, építészete mégis mindnyájunkat lenyűgözött.

# data[].attributes.location_name
Házsongárdi temető, Strada Avram Iancu, Kolozsvár, Románia

# data[].attributes.headline
Házsongárdi temető, Strada Avram Iancu, Kolozsvár, Románia

# data[].attributes.subject
Házsongárdi temető, Strada Avram Iancu, Kolozsvár, Románia

# data[].attributes.body
Házsongárdi temető

Ezután következett a kolozsvári házsongárdi temető. Számos híres ember nyugszik itt, mint Kós Károly, Dsida Jenő vagy Apáczai Csere János.

# data[].attributes.body
A tó partján egy adok-veszek könyvtár is működik. A modern iglukönyvtár ugyan elüt a tájtól, de az olvasási kultúrát erősíti.

# data[].attributes.location_name
Nyergestetői Hősök Sírja, DN11B, Románia

# data[].attributes.headline
Nyergestetői Hősök Sírja, menedékház II.

# data[].attributes.subject
Nyergestetői Hősök Sírja, menedékház II.

# data[].attributes.body
Útinaplónk készítőjének egyik tagja HHK-s, érdekes volt tehát a Zrínyi Akadémiával találkozni még 750 km-re is Budapesttől.

# data[].attributes.location_name
Nyergestetői Hősök Sírja, DN11B, Románia

# data[].attributes.body
A menedékházban kandalló mellett magyar nyelvű könyvespolc is működött. A könyvek között főképp történelmi és katonai írásokat találhattunk.

# data[].attributes.body
Budapest

Nagyvárad után a következő megállónk a Nagyvárad tér volt, ahová fáradtan érkeztünk meg az egész heti kalandok után.

# data[].attributes.body
Királyhágó

A hágónál ugyan csak pihenni álltunk meg, a tízórainkat mégis festői környezetben ehettük.

# data[].attributes.body
Kolozsvár II.

Reggel tettük meg az előző este elmaradt sétánkat, ahol a Szent Mihály templomot, az előtte álló díjnyertes szoborcsoportot és Mátyás király szülőházát is sorra vettük.

# data[].attributes.body
Kolozsvár I.

Az esti közös séta helyett (késői érkezésünk miatt) önállóan fedezhettük fel a várost. Egy többségében magyar nyelvű közösségi helyen velünk egyidős fiatalokkal tölthettük az estét. A remek társaság miatt a hangulatunk is az volt a kirándulás utolsó estjén. Hihetetlen élmény volt, hogy a közös nyelv és magyarságtudat egy erősen magyar kisebbségű városban is így fennmaradt.

# data[].attributes.body
Torda

A rendkívüli történelmi jelentőséggel bíró Tordai-hasadék (itt foglalták először törvénybe a vallásszabadságot) melletti sóbányában hatalmas látogatóközpontot hoztak létre, melyet a közelmúltban újítottak fel. Ping-pong- és biliárdasztalok, bowlingpályák, óriáskerék, masszázsfotelek, játszótér, amfiteátrum és csónakázótó is működik odalent. A csónakázótavat ki is próbáltuk egy páran.

# data[].attributes.body
Békás-szoros

A Hagymás-hegységben található Békás-szorosnál a gyönyörű időben remek képeket tudtunk készíteni.

# data[].attributes.body
Gyilkos-tó

Egy XIX. század végi földcsuszamlásnak köszönhetően keletkezett a méltán ismert Gyilkos-tó, mely lélegzetállító látványt nyújtott még a fagyos idő ellenére is.

# data[].attributes.body
Tusnádfürdő

A Tusnádfürdőn tett rövid séta alkalmával megkerültük a tavat, és egy közeli ortodox szentélybe is ellátogathattunk.

# data[].attributes.location_name
Nyergestetői Hősök Sírja, DN11B, Románia

# data[].attributes.body
Nyergestető

Az 1848/49-es szabadságharc székely hőseinek sírja Nyergestető. A kopjafákkal jelzett tömegsír melletti kis menedékházban a kávénkat szürcsölgetve érdekes dologra lettünk figyelmesek, melyet a következő posztban be is mutatunk.

# data[].attributes.body
Madéfalva

Érkezést követően egyből feltűnhetett, hogy milyen rendezett és szép környezetben található az emlékmű az első napon tapasztaltakhoz képest.
Ezen az állomáson több információt szerezhettünk a már a múzeumban is megismert Madéfalváról. Közelebbről megtekintettük az 1764. január 7-én végbement úgynevezett "mádéfalvi veszedelem" emlékművét amely a több száz Székely meggyilkolására emlékezett meg.

Ezt követően volt lehetőségünk feltölteni készleteink helyi lekvárokkal (többek között zöld dió lekvárral) és szuvenírekkel a közeli boltban.

# data[].attributes.body
Csíkszépvíz

Jó érzés volt egy hosszabb beltéri programon részt venni, hisz valóban az ország leghűvösebb részén voltunk. Meglátogattuk a Székely Határőr Emlékközpontot ahol sajnos nem lehetett fényképeket készíteni, de olyan interaktív élményekkel gazdagodtunk, hogy végül már-már kevésnek éreztük az ott eltöltött másfél órát.

# data[].attributes.body
Csíksomlyó

Reggeli után tele hassal nem volt egyszerű a feladat, de megmásztuk a pünkösdi búcsúnak helyet adó Kissomlyó-hegyet. A sűrű ködben elképesztő élmény volt a túra. A Salvator-kápolna pedig gótikus hangulatot árasztott magából az idilli környezetben.

# data[].attributes.body
Nagyszeben

Szabadprogramként kedvünk szerint bejárhattuk Nagyszeben gyönyörű óvárosát. A városfallal elkerített városrész rengeteg érdekességet tartogatott számunkra.

Többen ellátogattunk a nagyszebeni evangélikus székesegyházba, és kedvezményes jeggyel még a harangtoronyba is felmehettünk, ahonnan az egész várost belátni.

Bár még november derekán jártunk, a főtéren már készültek az adventi vásárra, a karácsonyfa is állt.

# data[].attributes.body
Gyulafehérvár

Gyulafehérvár központjában található az a katolikus érsekségi székesegyház, ahol a Hunyadi család sírja is.

# data[].attributes.attachment_caption
Rengeteg kóbormacska és -kutya van Romániában. De tényleg rengeteg.

# data[].attributes.body
Vajdahunyad

A budapesti Vajdahunyad vára után pozitív csalódás volt látni az igazit. Bejárhattuk a lovagtermet, a várkápolnát, és még kínzókamrákat is láttunk.

# data[].attributes.attachment_caption
Különleges kilátás a szállásunkról egyenesen a dévai várra.

# data[].attributes.body
Déva

A dévai vár egészen kitűnik a városból a maga 250 méterével. Manapság ez az erődítmény csupán a város üde színfoltjaként szerepel az itt lakók és az ide látogatók életében, bár birtokosa volt Hunyadi és Szapolyai János, Bocskai István és Bethlen Gábor is.

A tatárjárás után IV. Béla király által újjáépíttetett várhoz egy kisebb küzdelem után értünk fel, melynek során mind az elemekkel (hatalmas szél), mind a terepviszonyokkal (egy sötét alagúton kellett átmennünk a túraúton, ráadásul csak a túraútvonal után következett a gyilkos lépcsősor…) meg kellett küzdenünk.

# data[].attributes.attachment_caption
Jól felismerhetőek a régi híd maradványait képező fa tartóoszlopok. 

# data[].attributes.body
Piski

Az erdélyi kalandozásunk következő állomásán megismerhettünk egy másik jelentős, de hasonlóan elhanyagolt környezetben elhelyezkedő történelmileg kiemelten fontos helyet.

Bem József erdélyi hadjáratának egy fordulópontját képező híd helyét láthattuk amely fénykorában a A Sztrigy folyót szelte át. Egészen különleges érzés volt a tiszta vízű csobogó folyó partján állni és belegondolni, hogy egykoron milyen sorsdöntő ütközetek zajlottak a lábunk alatt.

# data[].attributes.body
Arad

Utazásunk első állomását Arad képezte, ahol ellátogattunk a 13 aradi vértanú tiszteletére állított emlékműhöz.

Már a főútról kiszúrhattunk ahogy a nagy lebetonozott téren, egy focipálya mögött megbújva tornyosul az emlékmű. Mindemellett feltűnthetett az is, hogy különösen nincs ki táblázva és ezáltal csak azok találják meg akik célirányosan oda tartanak.

A buszból kiszállva közelebbről is megvizsgálhattunk a helyet ahol 1849. október 6-án kivégezték a forradalom bukását követően a vértanúkat. Egyből feltűnhetett, hogy nem a legtiszteletreméltóbb környezetben helyezkedett el, mindezek ellenére a mű lábánál elhelyezett különböző magyar településekről származó koszorúk menten színesebbé tették a hely atmoszféráját.

Azt követően, hogy meghallgattuk az állomáshoz tartozó beszámolót amiből megtudhattuk, hogy a véres kivégzés nem csak Haynau kezéhez fűződik hanem maga a császár is komoly szereppel rendelkezett ennek végrehajtásában, ezt követően meggyújtottuk a gyertyákat tiszteletünk kifejezéséül. Majd amikor közelebbről elolvastuk az emléktáblát észrevettük, hogy Gróf Leiningen-Westerburg Károly tábornok nevéből hiányzik egy "W" betű így csak "esterburg"-ként szerepel a listában.